AMATA อวดกำไร Q2 โตสนั่นกว่าเท่าตัว รับรายได้พุ่งกระฉูด แจกปันผล 0.20 บ.
AMATA อวดกำไรไตรมาส 2/65 โตสนั่น 163% แตะ 649 ลบ. จากปีก่อนกำไร 247 ลบ. รับรายได้พุ่งกระฉูด ส่วนงวด 6 เดือนกำไรโต 178% แตะ 1.2 พันลบ. จากปีก่อนกำไร 433 ลบ. แจกปันผล 0.20 บ. ขึ้นเครื่องหมาย XD วันที่ 25 ส.ค.65 จ่าย 9 ก.ย.65
AMATA อวดกำไร Q2 โตสนั่น 163% แตะ 649 ลบ. รับรายได้พุ่งกระฉูด ส่วนงวด 6 เดือนกำไรโต 178% แจกปันผล 0.20 บ. ขึ้น XD วันที่ 25 ส.ค.65 จ่าย 9 ก.ย.65
15 ส.ค. 2565

บริษัท อมตะ คอร์ปอเรชัน จำกัด (มหาชน) หรือ AMATA รายงานผลการดำเนินงานงวดไตรมาส 2/65 สิ้นสุดวันที่ 30 มิ.ย.65 ดังนี้

ทั้งนี้บริษัทฯ มีรายได้รวม 2,134.3 ล้านบาท ปรับตัวเพิ่มขึ้นร้อยละ 125.4 โดยบริษัทมีรายได้จากการขายอสังหาริมทรัพย์ 748.2 ล้านบาท เพิ่มขึ้น 607.6 ล้านบาท หรือร้อยละ 432.1 จากงวดเดียวกันของปีก่อนโดยบริษัทมีการโอนที่ดินทั้งสิ้น 130ไร่ (ไทย จำนวน 85 ไร่ และ เวียดนาม จำนวน 45 ไร่) ในช่วงไตรมาส 2/65 ซึ่งมากกว่าการโอนที่ดินในช่วงเดียวกันของปีก่อนที่จำนวน 36 ไร่ (ไทย: 36 ไร่)
รวมทั้งมีรายได้ค่าบริการสาธารณูปโภค 634.2 ล้านบาท โดยมีการปรับเพิ่มขึ้นเมื่อเทียบกับช่วงเดียวกันของปีก่อนหน้า จำนวน 133.4 ล้านบาท หรือ ร้อยละ 26.6 เนื่องจากการใช้บริการสาธารณูปโภคของลูกค้าภายในนิคมฯ เพิ่มขึ้น
ขณะเดียวกันบริษัทฯ ประกาศจ่ายปันผลจากกำไรสะสม เป็นเงินสด 0.20 บาท กำหนดขึ้นเครื่องหมาย XD วันที่ 25 ส.ค.65 และกำหนดจ่ายเงินปันผลในวันที่ 9 ก.ย.65